آلمانیا باش ناظیری آنگلا مرکل، فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) 15 ژوئیه‌ده کودتا تلاشین‌دان سونرا تورکیه‌یه وئردیک‌لری دستگین دوغرو و اهمیت‌لی اولدوغونو سؤیله‌دی.
مرکل، آلمان تلویزیونونا وئردیگی موصاحیبه‌سینده، کودتا‌یا قارشی تورکیه رهبرلیگی‌نین یانیندا یئر آلینماسینی حاق‌لی اولا‌راق گؤزلدیگینی ایفاده ائده‌رک؛
"دوشونون، بیز بورادا آلمان فدرال مجلیسی‌نین آلانینداییز و بیزیم اؤز اوردوموز مجلیسی بومبالاسا ..." ایفاده‌لرینی ایستیفاده ائتدی.
تورکیه ایله داوام‌لی گؤروشمه‌نین اهمیت‌لی اولدوغونو ایفاده ائدن مرکل؛
"بیر-بیرینیزله دانیشماق یئرینه بیر-بیرینیز حاقیندا دانیشسانیز بو دیپلوماسیدا چوخ واخت یاخشی نتیجه‌لر وئرمز." دئدی.
اؤلکه‌سین‌دکی تورک‌لردن آلمانیایا صداقت طلب ائدن آنگلا مرکل، آنجاق بونون اوچون کیمسنی مجبور ائتمیه‌جگینی سؤیله‌دی.
مرکل؛
"من اونلارین دا باشباخانیییم. بونا، تورکیه‌دن ایختیلاف‌لارین بورایا داشینماسییلا دئییل ده اؤلکه‌میز اوچون ائدیله‌جک ایشله جواب وئریلسه یاخشی اولار" دئدی.
کؤچری بحرانینا ده توخونان آلمانیا باش ناظیری، بو موضوعدا اورتاق حل لازیم اولدوغونو ایفاده ائتدی، بعضی اؤلکه‌لرین مسلمان‌لاری تورپاق‌لاریندا ایستمدیک‌لری تنقید ائتدی.
